《行麦垄》
宋代·袁说友

农操豚蹄竞谋鬼，已信今年非昔比。
十日五日风雨时，好语急昔儿女喜。
南来麦熟春事收，东郊日落人影稠。
骚人一见喜不尽，新诗预庆丰年秋。
悬知圣德回天地，芒政已修非罪岁。
目前更看牧羊人，不觉维鱼来梦寐。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。